**ილიას სახელმწიფო უნივერსიტეტი**

**მეცნიერებათა და ხელოვნების ფაკულტეტი**

**სამაგისტრო პროგრამა: კინომცოდნეობა**

**პროგრამაზე მიღების მოთხოვნები და შეფასების სისტემა**

კინომცოდნეობის სამაგისტრო პროგრამაზე სწავლის მსურველმა საერთო სამაგისტრო გამოცდების ჩაბარების შემდეგ უნდა გაიაროს შიდასაუნივერსიტეტო გამოცდა (ზეპირი გამოცდა), რომლის ფარგლებში შეფასდება კანდიდატის ინგლისური ენის კომპეტენცია (მინიმუმ B2 დონე). შიდა გამოცდაზე დასაშვებად აპლიკანტმა ელექტრონულ პორტალზე უნდა ატვირთოს ავტობიოგრაფია (CV) და ნებისმიერი ფილმის შესახებ დაწერილი 400-500 სიტყვიანი რეცენზია. ამ დოკუმენტების არ წარდგენის შემთხვევაში მაგისტრანტობის მსურველი არ დაიშვება ზეპირ გამოცდაზე.

ზეპირი გამოცდა გაიმართება დარგობრივ კომისიასთან.

**ფილმის რეცენზიის შეფასება:**

**0 ქულა**-რეცენზია არაა წამოდგენილი

**1 - 5 ქულა**

აპლიკანტმა არ იცის რეცენზიის წერის მარტივი სქემაც კი (ფილმის გამოსვლის ისტორიული კონტექსტი, მისი მთავარი დრამატურგიული ხაზი და დრამატურგიული თავისებურება, რეჟისორული ხერხები, რითიც იქმნება ფილმის ესთეტიკა, იქნება ეს მონტაჟის თავისებურება, განატება, ფერი, ხმა თუ ა.შ.); არ ამჟღავნებს ანალიტიკური და კრიტიკული აზროვნების უნარს;

**6-11 ქულა**

აპლიკანტი არასრულად იყენებს რეცენზიის სტრუქტურის საბაზისო ელემენტებს; იშვიათად ან არ ამჟღავნებს ანალიტიკური და კრიტიკული აზროვნების უნარს;

**12-17 ქულა**

რეცენზიის ფორმა მეტ-ნაკლებად დამაკმაყოფილებლია; აღინიშნება ფაქტობრივი შეცდომები; აპლიკანტი იშვიათად ამჟღავნებს კრიტიკული აზროვნების უნარს და რეცენზირება უმთავრესად ფილმის შინაარსის გადმოცემით შემოიფარგლება;

**18-23 ქულა**

რეცენზიაში განხილულია ფორმისეული თუ აზრობრივი საკითხები; უმნიშვნელო შეცდომებია; აპლიკანტი კრიტიკულად აფასებს ფილმთან დაკავშირებით გამოთქმულ მოსაზრებებს.

**24-30 ქულა**

რეცენზიაში ზუსტად და ამომწურავად არის განხილული ფილმის ფორმისეული თუ აზრობრივი საკითხები; აპლიკანტი ზედმიწევნით კარგად და ადეკვატურად იყენებს შესაბამისი ფილმის შესახებ ცოდნას, შეიცავს ორიგინალურ დაკვირვებასა და თვითმყოფად შეფასებებს.

**აპლიკანტი ზეპირ გამოცდაზე დაიშვება, თუ ის შეფასების მაქსიმალური 30 ქულიდან გადალახავს 11 ქულიან ზღვარს.**

**ზეპირი გამოცდა**

კონკურსანტის შეფასდება შემდეგი კრიტერიუმების მიხედვით:

* აკადემიური/პროფესიული მიღწევები
* არჩეული სფეროს შესახებ დარგობრივი ბაზისური ცოდნა
* მოტივაცია
* კომუნიკაციის უნარი
* ინგლისური ენის ცოდნა (მინიმუმ B2 დონეზე)

კანდიდატის დარგობრივი ცოდნის გამოსავლენად დასმული იქნება კითხვები სამაგისტრო პროგრამით გათვალისწინებული საკითხების თემატიკიდან. მოტივაციის გამოვლენის მიზნით გასაუბრებისას კანდიდატმა უნდა ისაუბროს პროგრამისადმი საკუთარი ინტერესის შესახებ სამომავლო პროფესიული/კარიერული ზრდის პერსპექტივიდან. მიღწევების დასადასტურებლად კანდიდატმა უნდა წარმოაჩინოს თავისი ყველაზე მნიშვნელოვანი აკადემიური ან/და პროფესიული აქტივობების შედეგები.

ასევე, გასაუბრების დროს კანდიდატს წარუდგენენ მცირე ზომის დარგობრივ ტექსტს ინგლისურ ენაზე. კანდიდატმა უნდა შეძლოს ტექსტის წაკითხვა, მისი გააზრება , უცხო ენაზე გადმოცემა და ასევე უპასუხოს კომიისის მიერ დასმულ შეკითხვებს შესაბამის ენაზე.

**შეფასების სისტემა**

კანდიდატი ფასდება 100 ქულიანი სისტემით.

|  |  |  |
| --- | --- | --- |
| **დარგობრივი ცოდნა და არჩეული სფეროს შესახებ ინფორმაცია** | **მინიმალური ზღვარი** | **მაქსიმალური ქულა** |
| საკითხის ცოდნა (თეორიები, ცნებები, კონცეფციები) | 6 | 10 |
| დარგის თანამედროვე პრობლემატიკის ცოდნა | 6 | 10 |

|  |  |  |
| --- | --- | --- |
| **მოტივაცია** | **მინიმალური ზღვარი** | **მაქსიმალური ქულა** |
| მოტივაციის მკაფიოდ და ნათლად წარმოჩენა | 6 | 10 |
| აპლიკანტის საგანმანათლებლო მიზნების და პროგრამის მიზნების თანხვედრა | 5 | 8 |
| პროფესიული განვითარების და კარიერული ზრდის საჭიროებების გააზრება | 5 | 8 |
| პროგრამის ფარგლებში მიღებული ცოდნის გამოყენება პროფესიული განვითარებისა და კარიერული ზრდის პერსპექტივიდან | 5 | 8 |

|  |  |  |
| --- | --- | --- |
| **აკადემიური/პროფესიული მიღწევები** | **მინიმალური ზღვარი** | **მაქსიმალური ქულა** |
| მიღწევების მრავალფეროვნება (მაგ.: გამოქვეყნებები, პროექტები, მათ შორის აკადემიური პროგრამის ფარგლებში, გრანტები, ჯილდოები და ა.შ.) | 5 | 8 |
| სფეროში მუშაობის გამოცდილება | 5 | 8 |
| აპლიკანტის მიერ საკუთარი მიღწევების შეფასება/რეფლექსია | 5 | 8 |
|  | | |
| **კომუნიკაციის უნარი** | **მინიმალური ზღვარი** | **მაქსიმალური ქულა** |
| აუდიტორიასთან კავშირის დამყარების უნარი | 4 | 6 |
| ინგლისურ ენაზე მცირე ზომის დარგობრივი ტექსტის გაგების, შინაარსის გამოტანის და გადმოცემის უნარი. | 5 | 8 |
| უცხო ენაზე კომუნიკაციის (კითხვა-პასუხი) უნარი | 5 | 8 |

იმ შემთხვევაში, თუ აპლიკანტი დააგროვებს 51 ქულაზე, ანუ დადებით შეფასებაზე ნაკლებ ქულას, ის გამოირიცხება კანდიდატთა სიიდან.